
У РУМИ,  ЈАНУАР 2021.



На основу члана 59. тачка 20. Статута општине Рума ("Службени лист општина Срема", број 6/2009, 38/2012, 28/2014 и 15/2019), а у вези са чланом 41. Закона о запошљавању и осигурању за случај незапослености ("Службени гласник Републике Србије", број 36/2009, 88/2010, 38/2015, 113/2017 и 113/2017-др.закон), Општинско Веће општине Рума дана 26.01.2021. године доноси:
      

ЛОКАЛНИ АКЦИОНИ ПЛАН ЗАПОШЉАВАЊА ОПШТИНЕ РУМА
ЗА 2021. ГОДИНУ

УВОД

Локалним акционим планом запошљавања општине Рума за 2021.годину (у даљем тексту: ЛАПЗ) дефинишу се циљеви и приоритети политике запошљавања у 2021.години и утврђују програми и мере које ће се реализовати, како би се достигли постављени циљеви и омогућило повећање запослености на територији општине Рума (у даљем тексту: Општина). 

		Правни основ за доношење Акционог плана садржан је у одредби члана 41. Закона о запошљавању и осигурању за случај незапослености ("Службени гласник РС", број 36/2009 и 88/2010, 38/2015, 113/2017 и 113/2017 - др.закон) којим је  утврђено да надлежни орган локалне самоуправе може по прибављеном мишљењу Локалног савета за запошљавање (у даљем тексту ЛСЗ) усвојити локални акциони план запошљавања. Локални акциони план запошљавања доноси се у сагласности са Акционим планом, покрајинском акционим планом запошљавања и са Планом развоја општине Рума.

	Акциони план садржи све елементе предвиђене чланом 39. Закона о запошљавању и осигурању за случај незапослености:

· макроекономски оквир за стварање и примену политике запошљавања,
· циљеве и приоритете политике запошљавања,
· стање и токове на тржишту рада за наредну годину,
· програме и мере активне политике запошљавања за наредну годину, са           одговорностима за њихово спровођење и потребним средствима,
· финансијски оквир за политику запошљавања и изворе финансирања,
· носиоце послова реализације Акционог плана,
· категорије теже запошљивих лица који имају приоритет у укључивању у мере активне  политике запошљавања,
· индикаторе успешности реализације програма и мера из тачке 4. овог става,
· и друге елементе.

I  ЦИЉЕВИ И ПРИОРИТЕТИ ПОЛИТИКЕ ЗАПОШЉАВАЊА

 	Основни циљеви  активне политике запошљавања у 2021. години усмерени су на:	
1. Побољшање услова на тржишту рада и усклађивање понуде и тражње,
2. Улагање у људски капитал и унапређење квалитета радне снаге,
3. Подстицање запошљавања и социјалну инклузију теже запошљивих лица.

	ЛАПЗ-ом се утврђују приоритети активне политике запошљавања за 2021. годину и то су:

· унапређење квалитета радне снаге кроз спровођење стручног усавршавања и стицања додатних знања и вештина, а све у циљу усклађивања  понуде и потражње радне снаге на тржишту рада,
· повећање броја запослених младих , кроз реализовање програма стручног оспособљавања младих који први пут  заснивају радни однос,
· подстицање и повећање запошљавања теже запошљивих група  незапослених лица кроз реализовање јавних радова и обука за тржиште рада и веће социјално укључивање осетљивих група,
· подстицање запошљавања потенцијалних вишкова који спадају у категорију теже запошљивих лица. 

Успешно остваривање ЛАПЗ-а и предвиђених приоритета и мера подразумева активно учешће и сарадњу свих институција, актера и социјалних партнера како би се различитим приступима омогућило свестрано сагледавање и реализација планираних програма и мера и остварили резултати са додатном вредношћу. Из тог разлога поред Одељења за финансије, привреду и пољопривреду општине Рума, Канцеларије за локални економски развој, Канцеларије за младе, Социо- економског савета, Локалног савета за запошљавање општине Рума у припреми и изради Акционог плана учествовали су Национална служба за запошљавање, Филијала Сремска Митровица, Испостава Рума (у даљем тексту: Национална служба за запошљавање), Савез самосталних синдиката општине Рума, Унија послодаваца општине Рума (Опште удружење предузетника Рума и Клуб привредника) и представници образовних институција. 

У припреми и изради Акционог плана коришћени су подаци Националне службе за запошљавање, Статистичког завода, Републичког фонда за здравствено осигурање и Канцеларије за локални економски развој.   


II АНАЛИЗА  ЛОКАЛНЕ ЕКОНОМСКЕ СИТУАЦИЈЕ


ДЕМОГРАФСКО СТАЊЕ И  ГЕОГРАФСКИ ПОЛОЖАЈ

Општина Рума поседује добар геостратешки положај. Налази се недалеко од Фрушке Горе у средишту Срема, између две реке Саве и Дунава. Неколико чинилаца позиционирају Руму на веома високо место за стране и домаће инвестиције, а то су близина великих центара Београда и Новог Сада, аеродрома "Никола Тесла", као и аутопута Е-70 и железничке пруге (Коридор 10). Коридор 10 повезује Руму са Хрватском, Словенијом и целом западном Европом са једне стране и са Македонијом, Бугарском, Грчком и даље на исток са друге стране.

Према подацима Пописа становништва у Републици Србији 2011.године укупан број становника у Општини је 54.339 (од тога је 27.685 жена или 50,95%) распоређених у 17 насељених места  и мањи је број становника за 5.667( односно 9,44 %)  у односу на попис из 2002. године, што  је више од стопе опадања становника  у  Сремској  области (-6,84%), у АП Војводини  (-4,58)  и Републици Србији (-3,9%).

 Према старосној структури 13,29% становника је млађе од 15 година, 18,49% припада младима од 15 до 29 година,  19,76% лица је старости од 30 до 44 година, 31,67% припада категорији лица старости од 45 до 65 година, лица старија од 65 година чине 16,79% укупне популације. Становништво радног узраста, од 15 до 64 године чини 83,29% укупног становништва .

Просечна старост становништва у Општини износи 42,6 година и за 0,22 индексна поена више је од републичког просека, од АПВ-а за 0,66 индексних поена, као и у односу на Сремски округ за 0,74 индексних поена. 


ЗАПОСЛЕНОСТ

Према подацима Републичког завода за статистику на подручју општине Рума је у  2017. години било 14.012 запослених. 
Према подацима Републичког завода за статистику на подручју општине Рума  је у 2017.години  било запослено у правним  лицима 10.616 и 2.715 лица која самостално  обављају делатност и запослених код њих. 
Регистрованих индивидуалних пољопривредника било је 681.
Највише запослених је у прерађивачкој индустрији 42%, затим у трговини  13,24%, саобраћају и складиштењу 5,84%, здравству и социјалној заштити 5,25%, регистровани индивиндуални пољопривредници 4,86%, образовање 5,07%, грађевинарство 3,98%, државна управа и обавезно социјално осигурање 3,93% .
 На територији Општине  послују  привредна друштава која запошљавају већи број лица, а то су: "Митас" доо, АД "Сремпут", " Luxory Tannery" доо, "Инсерт" доо, "Фриго Жика" доо, " Аdriana Теx" доо, " Cablex-S" доо Платичево, " Dag-Co" доо, "Kerring Group", "Healthcare Europe", "Hutchinson", "Everest production", "In-conect" и "Albon",  "Комерц мали" Краљевци, "Аfrodite mode colection", Холдинг компанија "Андријашевић", ЈП "Водовод" Рума и  ЈП "Комуналац".  Највећи део наведених фирми спадају у прерађивачку делатност,  у којој је и највећи број запослених лица са територије Општине.
Изузетно повољан географски положај и индустријске зоне опремљене  инфраструктуром – струја, вода, телефони, канализација и гас, као и просторним планом Општине предвиђене  индустријске зоне у свим сеоским насељима, котирају општину Рума као  привлачну и атрактивну локацију за   нове инвестиције и запошљавање.   
Републички завод за статистику објављује податке о регистрованој запослености  према  новом  извору – Централном регистру обавезног социјалног осигурања , па се подаци не могу поредити са претходним периодом .

OБРАЗОВАЊЕ

Образовна структура становништва Општине према Попису становништва из 
2011. године изгледа овако:

· Основно и ниже образовање - 17.759 (37,7%)
· Средње образовање - 24.105 (51,17 %)
· Високо и више образовање - 5.116 (10,9 %)
· Непознато - 139(0,23%)

На територији Општине Рума постоји 11 основних школа и једна музичка основна школа. Постоје 4 средње школе Гимназија са општим и друштвено језичким смером, Средња стручна школа "Бранко Радичевић" за следећа подручја рада и профиле: текстилство и кожарство (техничар-моделар одеће, мушки фризер, женски фризер), угоститељство и туризам (конобар, кувар), економија, право и администрација (економски техничар, финансијски техничар, правни техничар), Средња пољопривредно-прехрамбена школа "Стеван Петровић-Бриле" која има следеће образовне профиле: пољопривредни техничар, ветеринарски техничар, техничар за заштиту животне средине, пекар, месар, руковалац-механичар пољопривредне технике, Средња техничка школа "Миленко Брзак-Уча" за следећа подручја рада и профиле: електротехничар рачунара, електротехничар енергетике, машински техничар за компјутерско конструисање, машински техничар за моторна возила, аутомеханичар, аутоелектричар, електроинсталатер, бравар, заваривач итд.
Министарство просвете, науке и технолошког развоја у сарадњи са Привредном комором Србије започело је рад на примени нове методологије уписне политике у средње школе за школску 2018/2019.годину.
Након анкетирања послодаваца и анализе резулата анкета о дефицитарним занимањима донеће се предлог плана уписа ученика у средње школе за сваку локалну самоуправу.


III СТАЊЕ И ТОКОВИ  НА ТРЖИШТУ РАДА

СТАЊЕ НА ТРЖИШТУ РАДА

Опште карактеристике тржишта рада остају непромењене у односу на претходни период: неусаглашеност понуде и потражње радне снаге, висока незапосленост, велико учешће дугорочно незапослених лица, неповољнa старосна и  квалификациона структура незапослених, висока стопа 
незапослених младих, ниска мобилност радне снаге, велики број незапослених који припадају теже запошљивим категоријама (незапослени млади до 30 година живота, вишак запослених и незапослена лица старија од 50 година, незапослени без квалификација, нискоквалификовани и дугорочно незапослени, особе са инвалидитетом и Роми), као и велики број ангажованих лица у сивој економији. 


НЕЗАПОСЛЕНОСТ
 

             Кaрактеристике незапослености
 
Укупан број незапослених лица на територији општине Рума на дан  31.12.2020. године је 2.681, што је за 1175 лица мање него у истом периоду прошле године.
  
            Структура незапослених лица према стручној спреми и полу
 
Образовна структура укупно 2.681 (1.418 жене) незапослених лица Општине:
 
·  1.129 односно 42.11% (561 жене односно 46.69%) лица са првим степеном стручне спреме и 99 односно 3.69 % (43 жене односно 43,4%)  лица са другим степеном стручне спреме. На евиденцији незапослених на територији Општине Рума удео неквалификоване и полуквалификоване радне снаге је 45,8%;
· 507 односно 18,91% лица са трећим степеном стручне спреме и 586 (21,85%) са четвртим степеном. Укупан удео лица са завршеном средњом школом на евиденцији је 40,77%;
· 10 (0,37%) лица са петим степеном стручне спреме,
· 121 односно 4.51%  лица са  шестим степеном стручне спреме,
· 228 односно 8,5%  лица са седмим степеном стручне спреме, и
·  1 лице са осмим степеном стручне спреме.
 
             Старосна структура незапослених лица
 
            Посматрано према годинама старости 509 младих од 15 до 29 година на дан 31.12.2020. године  је  незапослено, што чини 18,98% у укупном броју незапослених.
            Лица старосне доби од 30-49 године чине 39,87% незапослених, укупно их је 1.069.
            Лица старија од  50 година учествују 41,14% и на евиденцији се налази укупно 1.103 лица која припадају овој старосној структури незапослених. 
 

            Незапослени према дужини чекања на запослење
 
Највећи број незапослених чека на посао дуже од једне године и то 61,88% незапослених лица.
Многи запослени, једном када постану незапослени остају у том статусу у веома дугом периоду што доводи до губитка мотивације, знања и смањивања могућности за запошљавање, а вероватноћа налажења посла смањује се пропорционално дужини незапослености, што може довести до трајног искључивања са тржишта рада. 
 
            Незапослена лица са инвалидитетом
 
[bookmark: _GoBack]            На евиденцији незапослених у Општини на дан 31.12.2020. године је 72 особа са инвалидитетом, са стажом је њих 44, а  53 особа са инвалидитетом су способне и спремне да  раде, а остали су спречени за рад због болести и других оправданих разлога. Од укупног роја особа са инвалидитетом, њих 13 припада категорији омладини а 41 лицe има процењену радну способност. Највећи број особа са инвалидитетом има завршену средњу школу њих 59,7%, затим основну школу (34,7%) и вишу и високу 5,6% од укупног броја особа са инвалидитетом.
            У односу на претходну годину смањио се број особа са инвалидитетом. Ова група теже запошљивих лица се ангажује и запошљава на јавним радовима са лакшим и једноставнијим пословима и запошљавају се уз субвенције код послодаваца.
 
              Незапосленост  Рома
 
            На евиденцији незапослених у општини Рума на дан 31.12.2020. године, 178 лицa (90 жена)  припада Ромској популацији. Они представљају посебно осетљиву групу на тржишту рада. Највећем броју радно способних Рома недостаје адекватно образовање како би успешно учествовали на тржишту рада. Од 178 незапослених Рома 156 је са првим степеном стручне спреме, 3 са другим, 13 са трећим и 6 са четвртим степеном стручне спреме. 
            Општина Рума од 2014.године спроводи програм функционалног основног образовања одраслих „Друга шанса" у који су укључени Роми свих година старости а без завршене основне школе. У 2016-ој години уз подршку делегације ЕУ општина Рума започиње пројекат „Допринос јачању социјалне инклузије и смањење сиромаштва Рома на територији општине Рума" чиме ће се обезбедити стручно усавршавање Рома до 30 година старости.


    Категорије теже запошљивих лица

	У програме и мере АПЗ укључиваће се теже запошљива лица и посебно  осетљиве категорије како би се омогућила њихова интеграција на тржиште рада и побољшао квалитет живота.
	 Категорији теже запошљивих лица припадају: 
1. млади до 30 година  живота,
2. вишак запослених и незапослена лица старија од 50 година,
3. незапослени без квалификација или нискоквалификовани.

	У програме и мере АПЗ укључиваће се и остала теже запошљива лица која су НАПЗ-ом су дефинисане категорије лица која ће имати приоритет у укључивање у мере активне политике запошљавања, а то су: дугорочно незапослени, особе са инвалидитетом, Роми, рурално становништво (58,1% лица на евиденцији су лица са села) радно способни корисници новчане социјалне помоћи и остале категорије.	 


IV УЛОГЕ И ЗАДАЦИ КЉУЧНИХ ПАРТНЕРА НА ТРЖИШТУ РАДА

Законом о запошљавању и осигурању за случај незапослености одређено је да су носиоци послова запошљавања НСЗ и агенције за запошљавање. НСЗ обавља послове запошљавања, осигурања за случај незапослености, остваривање права из осигурања за случај незапослености и других права као и вођење евиденције у области запошљавања.

НСЗ - Филијала Сремска Митровица - испостава Рума је модеран сервис који пружа услуге како незапосленим лицима, тако и послодавцима на територији Општине. Већина запослених  има завршену високу стручну спрему, а додатна знања и вештине у раду са незапосленим лицима и послодавцима стекли су кроз обуке и тренинге које се редовно организују у циљу  пружања што квалитетнијих  услуга.

На територији општине Рума тренутно нема регистроване агенције за запошљавање.


V РЕАЛИЗОВАНИ ПРОЈЕКТИ И МЕРЕ АКТИВНЕ ПОЛИТИКЕ ЗАПОШЉАВАЊА У ОПШТИНИ РУМА


За спровођење мера активне политике запошљавања по ЛАПЗ-а у 2020.години је опредељено 15.000.000,00 динара средстава из буџета Општине.


	
           
	 
	 
	 
	СТРУЧНА ПРАКСА
 
	 
	 
	 
	 
	 

	Редни број
	општина
	БРОЈ ПОДНЕТИХ ЗАХТЕВА
	лица
	планирана средства
	OДЛУКЕ
	лица
	предвиђена средства по уговорима
	УГОВОРИ
	лица
	 

	1.
	Рума
	21
	24
	7.500.000,00
	20
	23
	5.640.500,00
	20
	23
	 

	 
	 
	 
	 
	 





ЈАВНИ РАДОВИ
 
	 
	 
	 
	 
	 

	Редни број
	општина
	БРОЈ ПОДНЕТИХ ЗАХТЕВА
	лица
	планирана средства
	OДЛУКЕ
	лица
	средства
	УГОВОРИ
	лица
	 

	2.
	Рума
	4
	60
	7.500.000,00 
	2
	45
	7.488.230,40
	2
	45
	 

	 
	 
	 
	 
	 
	 
	 
	 
	 
	 
	 




VI ЦИЉЕВИ И ПРИОРИТЕТИ ПОЛИТИКЕ ЗАПОШЉАВАЊА ЗА 2021. ГОДИНУ

Циљеви и приоритети политике запошљавања на територији Општине за 2021. годину су:

· унапређење квалитета радне снаге кроз спровођење стручног усавршавања  и стицања додатних знања и вештина, а све у циљу усклађивања  понуде и потражње радне снаге на тржишту рада,
· повећање броја запослених младих, кроз реализовање програма стручног оспособљавања младих који први пут  заснивају радни однос,
· подстицање и повећање запошљавања теже запошљивих категорија незапослених лица (млади до 30 година живота, незапослена лица старија од 50 година, вишкови запослених, Роми, особе са инвалидитетом) ангажовањем на јавним радовима и обукама за тржиште рада.

	1. Повећање броја запослених младих

      Потребно је кроз додатне обуке припремити младе за тржиште рада како би се повећао број запослених младих на територији Општине. Страни инвеститори нерадо запошљавају лица која немају радно искуство, а у току 2021.године очекују се запошљавања незапослених лица у новим привредним субјектима.

Незапосленим лицима потребно је обезбедити стицање знања и вештина које су неопходна за самосталан рад у струци, стручно их оспособити за рад у струци. Неопходно је повећати ниво вештина за активно тражење посла код младих, обезбедити стицање знања о предузетништву  и информативно-саветодавне услуге.

    Образовни планови и програми нису прилагођени потребама тржишта рада, због чега послодавци не могу да нађу код младих одговарајућа знања и вештине. Након завршетка школовања (без адекватне праксе), млади немају квалификације и потребно  искуство у раду  која се траже на тржишту рада. Последице су искљученост са тржишта рада и висока неактивност и немотивисаност  младих.



	2. Повећање броја запослених из теже запошљивих категорија незапослених лица

Повећање броја запослених лица из теже запошљивих категорија (лица старија од 50. година, вишкови запослених, Роми, особе са инвалидитетом и радно способни корисници новчане социјалне помоћи) је могуће остварити само унапређењем квалитета радне снаге кроз спровођење стручног усавршавања и стицања додатних знања и вештина кроз обуке за тржиште рада, а све у циљу усклађивања понуде и потражње радне снаге на тржишту рада. Незапосленим лицима потребно је подићи ниво мотивације, побољшати образовну структуру, повећати број лица са завршеном основном школом. Неопходно је обезбедити стицање знања и вештина за обављање послова који су тражени на тржишту и повећати ниво вештина за активно тражење посла.

	Повећање броја запослених лица из теже запошљивих категорија је могуће остварити ангажовањем и на јавним радовима у области социјалних, културних, комуналних делатности, одржавања и обнављања јавне инфраструктуре, одржавања и заштите животне средине и природе.

	3.  Унапређење квалитета радне снаге и повећање усклађености понуде и тражње

· обезбедити стицање додатних знања и вештина
· организовати стручно оспособљавање или преквалификацију  лица која имају  
  застарела  занимања.


VII ПРОГРАМИ И МЕРЕ АКТИВНЕ ПОЛИТИКЕ ЗАПОШЉАВАЊА 
ОПШТИНЕ РУМА У 2021. ГОДИНИ
      

	Утврђени приоритети, циљеви и задаци постижу се спровођењем мера активне политике запошљавања. 
	Мере активне политике запошљавања реализује Одељење за финансије, привреду и пољопривреду уз сарадњу Одељења за друштвене делатности и Савет за запошљавање општине Рума, у сарадњи са Националном службом за запошљавање и осталим установама, организацијама и удружењима из области запошљавања.

Активна политика запошљавања Општине за 2021. годину реализује се кроз:

1. Програме и мере дефинисане Законом и НАПЗ-ом;
2. Програме и мере предвиђене Покрајинским акционим планом запошљавања; 
3. Програме и мере предвиђене ЛАПЗ-ом.


1. Програми и мере 
   
Територијална аутономија односно јединица локалне самоуправе, може преко надлежне филијале НСЗ, поднети захтев надлежном Министарству за учешће у финансирању следећих програма или мера активне политике запошљавања:
· Програм јавних радова,
· Програм обука на зхтев послодавца,
· Програм стицања практичних знања,
· Стручна пракса,
· Програм приправника за незапослена лица са високим нивоом квалификација,
· Субвенције за самозапошљавање и
· Субвенције за запошљавање незапослених лица из категорије теже запошљивих.
Програми и мере активне политике запошљавања ће се у циљу подстицања запошљавања у 2021-ој години реализовати кроз спровођење следећих пакета услуга:

· ЗА МЛАДЕ

· Професионална оријентација и саветовање о планирању каријере, 
· Стручна пракса,
· Субвенција за запошљавање и подршка самозапошљавању,
· Програм функционалног основног образовања,
· Стицање практичних знања и др.

· ЗА ВИШКОВЕ И СТАРИЈЕ ОД 50 ГОДИНА

· Клуб за тражење посла,
· Радионица за стицање вештина за поновно запошљавање након губитка посла,
· Обука за развој предузетништва,
· Обука за активно тражење посла (АТП-1)
· Радионица за превладавање стреса услед губитка посла и
· Информисање о могућностима и предностима улагања отпремнине у смозапошљавање, удруживање отпремнина ради запошљавања, оришћење лизинга и франшизинга и сл.
       
· ЗА НЕКВАЛИФИКОВАНА ЛИЦА

· Тренинг самоефикасности и мотивационо-активационе обуке,
· Функционално основно образовање одраслих,
· Програм стицања практичних знања,
· Обуке за тржиште рада,
· Јавни радови и др.

· ЗА ОСОБЕ СА ИНВАЛИДИТЕТОМ

	Пакет услуга за особе са инвалидитетом подразумева посредовање у запошљавању и укључивање особа са инвалидитетом у мере активне политике запошљавања под општим условима и по прилагођеним програмима.

	Особе са инвалидитетом имају приоритет приликом укључивање у мере активне политике запошљавања, а у складу са потребама особа са инвалидитетом, процењеним професионалним могућностима, радном способношћу и идентификованим потребама на тржишту рада.

Мере активне политике запошљавања које реализује Национална служба за запошљавање, дефинисане су Законом и НАПЗ-ом и то су активности усмерене ка унапређењу запослености:


I  Посредовање у запошљавању лица која траже запослење

	1.1. Посредовање у запошљавању лица која траже запослење 

 Применом ове мере повезује се понуда и тражња на тржишту рада, врши селекција лица за запошљавање према захтеву послодавца, саветовање усмерено ка избору одговарајућег посла, обука за активно тражење посла, обука у Клубу за тражење посла, утврђивање индивидуалних планова запошљавања са незапосленим лицима, упућивање лица која траже запослење послодавцима ради избора за заснивање радног односа или другог радног ангажовања, организовање сајмова запошљавања и др. НСЗ ће у прва три месеца од пријаве лица на евиденцију извршити процену запошљивости, утврдити индивидуални план запошљавања и понудити неку меру активне политике запошљавања која може да помогне у запошљавању.

	1.2. Успостављање контаката са послодавцима

	Непосредни контакти са послодавцима се остварују путем обиласка послодаваца, организовањем тематских састанака са послодавцима и групних разговора између послодаваца и незапослених лица, као и појединачним доласком послодаваца у испоставу НСЗ Рума. Обиласци послодаваца врше се ради упознавања са начином и условима  рада код послодаваца, ради презентовања услуга које пружа НСЗ, поводом пријава о слободним радним местима и задовољењу потреба послодаваца, договору око учешћа на сајму запошљавања, коришћењу  програма додатног образовања и обука, субвенција и друго.

	


	1.3. Обука за активно тражење посла

     	 Циљ обуке за активно тражење посла (у даљем тексту АТП) је да се повећа интезитет и успешност тражења посла и убрза процес запошљавања. Уз помоћ инструктора Националне службе запошљавања незапослени добијају практичне савете да сами нађу посао, напишу радну биографију, мотивационо писмо, пријаву за посао и препоруке, и ускладе свој профил са потребама фирме у коју конкуришу. На АТП-у незапослени се кроз практичне примере и симулацију реалне ситуације припремају за разговор са послодавцем. Добијањем савета како да препознају изворе информисања у процесу тражења посла и направе план свог професионалног развоја, полазници АТП обуке науче да процене и користе сопствене потенцијале и постану озбиљна конкуренција на тржишту рада.

	1.4. Мотивационо-активациона обука за лица старија од 50 година 


II Професионална орјентација и саветовање о планирању каријере

2.1. Информисање

Незапосленим лицима се појединачно или групно пружа помоћ при избору  или промени занимања и тражењу запослења обезбеђује професионално информисање, саветовање, селекцију, класификацију и друге саветодавне активности усмерене ка повећању запошљивости тражиоца запослења.

     	 2.2. Саветовање

    	 Психолошко оснаживање, подизање мотивације теже запошљивих лица, предочавање реалних могућности кориснику за избор/промену каријерног пута у односу на његове способности, особине личности и интересовања, као и могућности школовања и стања на тржишту рада. Мотивисање корисника за преузимање одговорности у процесу доношења одлука у вези са каријером.

     	2.3. Селекција и класификација

     	Селекција - психолошка процена усклађености особина личности и способности кандидата за запошљавање са захтевима посла или са захтеваним критеријумима за укључивање у програме образовања и обуке. Идентификовање кандидата који задовољавају постављене критеријуме селекције. 
     	 Класификација - утврђивање психофизичких карактеристика ( компетенција) запослених и степена у којем одговарају захтевима радног места. Консултативна помоћ послодавцу у виду предлога за распоређивање запослених на послове у складу са њиховим психофизичким способностима.

     

	2.4. Тренинг самоефикасности

      	Тренинг има за циљ повећање самопоуздања и самоефикасности у процесу тражења посла код циљне групе корисника, као и повећање интензитета и истрајности у тражењу посла код циљне групе корисника.

	2.5 Радионица за превладавање стреса услед губитка посла


III Додатно образовање и обука

    	  Додатно образовање и обука је мера намењена незапосленим и запосленим лицима за чијим је радом престала потреба код послодавца и којима није могуће обезбедити одговарајуће запослење. Наведена лица се могу укључити у обуку која подразумева процес теоретског и практичног оспособљавања у циљу стицања нових знања и вештина ради запошљавања, односно стварања могућности за запошљавање или самозапошљавање. 

Национална служба запошљавања организује обуке за тржиште рада или за потребе познатог послодавца, а према Годишњем програму додатног образовања и обуке.

	3.1.Програм стручне праксе

	Програм стручне праксе подразумева стручно оспособљавају за самосталан рад у струци, за које је стечено одговарајуће образовање-квалификација, ради обављања приправничког стажа, односно стицања услова за полагање стручног испита, кад је то законом, односно правилником предвиђено као посебан услов за самосталан рад у струци.

3.2. Обуке за тржиште рада

	Национална служба за запошљавање  прати стање и кретање на тржишту рада и на основу уочених недостатака појединих кадрова организује обуке за поједина дефицитарна занимања (Обука за тржиште рада и Обуке за познатог послодавца). 	Циљ организовања ових обука је стицање знања и вештина које нису садржане у оквиру редовног школовања. Овим обукама се повећава могућност запошљавања подизањем квалитета понуде и образовног нивоа незапослених лица. 
	Регионална развојна агенција и НСЗ организују разне едукације постојећих и потенцијалних привредника: израда бизнис плана, обука за започињање сопственог посла, књиговодствена обука,  обуке о неопходности  увођења  стандарда квалитета,  затим едукације ради подизања нивоа информисаности привредника о релеватним прописима Европске уније. Тиме се унапређују управљачке способности постојећих  и  потенцијалних менаџера, а то  даље утиче и на повећање  броја  запослених.
	НСЗ годинама организује обуке које имају за циљ унапређење знања незапослених лица и бржу упошљивост истих и то: Обука за активно тражење посла, Клуб за тражење посла, Инструктивна обука «Пут до успешног предузетника», специјалистичке обуке и др. 
	Страни послодаваци који послују у Општини, најчешће сами организују обуке за отворена радна места у оквиру својих предузећа с обзиром да лица која запошљавају немају адекватна знања и вештине за новоотворена радна места.
	У Oпштини тренутно не постоје званичне установе које се баве образовањем одраслих, нема стандардизованих програма који су акредитовани, недостаје систем кратких обука за које се издају сертификати.

	3.3. Функционално основно образовање одраслих 

Програм функционалног основног образовања одраслих подразумева стицање основног образовања и прве квалификације за обављање једноставних послова. Овај програм се реализује кроз програм основног образовања одраслих  и програм обука за тржиште рада.

IV  Јавни радови

Јавни радови се организују у циљу радног ангажовања првенствено теже запошљивих незапослених лица и незапослених у стању социјалне потребе, ради очувања и унапређења радних способности незапослених, као и остваривања одређеног друштвеног интереса. 
Послодавац који спроводи јавне радове закључује са незапосленим уговор о радном ангажовању у складу са прописима о раду и јавним конкурсом. Средства намењена за организовање јавних радова користе се за: 
1) исплату накнаде за обављен посао лицима ангажованим на јавним   	  	   	     радовима (по основу уговора о привременим и повременим пословима,
2) накнаду трошкова доласка и одласка са рада ангажованих лица.

По завршетку обуке лицу се издаје потврда о стеченим компетенцијама.

У 2021.години организоваће се јавни радови у области социјалних и хуманитарних делатности, одржавања и обнављања јавне инфраструктуре и одржавања и заштите животне средине и природе. 
Јавни радови се могу организовати и за област културе на којима се искључиво ангажују особе са инвалидитетом. 
Право учествовања у поступку организовања јавних радова имају органи аутономне покрајине и органи јединица локалне самоуправе, јавне установе и јавна предузећа, привредна друштва, предузетници, задруге и удружења.  

	


	2. Програме и мере предвиђене Покрајинским акционим планом запошљавања

	Обзиром да ПАПЗ још увек није усвојен и нису дефинисани програми и мере које ће финансирати Покрајински секретаријат, Локални савет за запошљавање ће након усвајања размотрити могућност и потребу финансирања неких других мера активне политике запошљавања .

	3. Програме и мере предвиђене ЛАПЗ-ом

Локалним акционим планом запошљавања општине Рума за 2021.годину  дефинишу се циљеви и приоритети политике запошљавања у 2021.години и утврђују програми и мере које ће се реализовати, како би се достигли постављени циљеви и омогућило повећање запослености и на територији општине Рума Општина. 

Програми и мере које ће финансирати општина Рума су: 
· стручна пракса (описан у делу III - Додатно образовање и обука) и 
· јавни радови (описани у делу IV - Јавни радови).

	Услови и остале информације о програмима и мерама које ће финансирати општина Рума, биће прецизиране Јавним позивима.


VIII ФИНАНСИЈСКИ ОКВИР ПОЛИТИКЕ ЗАПОШЉАВАЊА И ИЗВОРИ ФИНАНСИРАЊА


	Финансирање активне политике запошљавања обављаће се из буџета Општине.
	Одлуком о буџету општине Рума за 2021.годину за финансирање активних мера запошљавања планирана су средства у укупном износу од 15.000.000,00 динара, и то: 
· за финансирање програма стручнe праксe и  
· јавних радова у 2021. години. 
За финансирање јавних радова Одлуком о буџету општине Рума за 2021.годину планирано је 7.500.000,00 динара.
	За финансирање стручне праксе у Одлуком о буџету општине Рума за 2021.годину планирано је 7.500.000,00 динара и oве програме ће локална самоуправа реализовати уз техничку подршку Националне службе за запошљавање,  Филијала Сремска Митровица.

	Планирана структура извора средстава за финансирање наведених мера активне политике запошљавања у 2021. години је дата у следећој табели:

Планирана структура  финансирања програма програма
стручна пракса у 2021.години - техничка подршка

	Ред. број
	Програм или мера активне политике запошљавања
	Планирани износ средстава 
	Извори финансирања 
	Планирани обухват лица

	1.
	Програм јавних радова
	7.500.000,00
	Буџет Општине
	35

	2.
	Стручна пракса
	7.500.000,00
	Буџет Општине
	50




IX ИНДИКАТОРИ УСПЕШНОСТИ ПРОГРАМА И МЕРА АПЗ
	

	ЦИЉ
	Индикатор
	Извор података

	Смањење укупног броја незапослених на евиденцији НСЗ у општини Рума
	Број незапослених на евиденцији НСЗ-Рума
	Месечни Билтен РЗС, АРС

	Повећање укупног броја запослених у општини Рума
	Број запослених код правних лица, предузетника и запослених код њих
	НЗС, АПР

	Смањивање дугорочне незапослености
	Учешће дугорочне незапослености  удео дугорочно незапослених лица (преко 12 месеци) у укупном броју незапослених радног узраста, разврстано према полу.
Стопа дугорочне незапослености – пропорција дугорочно незапослених лица (преко 12 месеци) у активном становништву радног узраста, разврстано према полу.
Стопа веома дуге незапослености – пропорција лица која траже запослење најмање 24 месеца у активном становништву радног узраста, разврстано према полу.
Број дугорочно незапослених лица на евиденцији НСЗ.
Учешће дугорочно незапослених лица у укупном броју незапослених на евиденцији НСЗ.
	РЗС, АРС
НСЗ

	Већи број незапослених лица укључен у мере ЛАПЗ
	Број незапослених лица укључених у мере ЛАПЗ у току једне године, разврстано према мерама, полу, годинама старости, образовном нивоу.
Учешће незапослених укључених у мере АПЗ у просечном броју незапослених на евиденцији НСЗ.
	Извештај РЗС, Извештај АЕРИ

	Повећање броја запослених лица након укључивања у мере ЛАПЗ 
	Број запослених лица шест месеци након укључивања у мере ЛАПЗ, разврстано према мерама, полу, годинама старости, образовном нивоу, дужини тражења посла.
	Извештај АЕРИ, ЛСЗ

	Запошљавање теже упошљивих категорија незапослених лица
	Број ангажованих незапослених лица кроз мере јавних радова и самозапошљавања
	Извештај РЗС, Извештај АЕРИ



X  НОСИОЦИ ПОСЛОВА РЕАЛИЗАЦИЈЕ И ПРАЋЕЊА ОСТВАРЕНИХ РЕЗУЛТАТА  ЛОКАЛНОГ АКЦИОНОГ ПЛАНА ЗАПОШЉАВАЊА

           Мере предвиђене у Акционом плану запошљавања реализоваће Одељење за финансије, привреду и пољопривреду и Савет за запошљавање, а у сарадњи са Националном службом за запошљавањe.
	Национална служба за запошљавање ће Локалном савету за запошљавање достављати извештаје о реализацији програма и мера, а Одељење за финансије, привреду и пољопривреду и ЛСЗ је у обавези да извештава Председника о реализацији Акционог плана по потреби, а најмање једном годишње. 
Систематско и благовремено праћење спровођења ЛАПЗ-а као и стручна процена остварених резултата у том процесу, један је од кључних сегмената планског бављења локалном политиком запошљавања.


ОПШТИНСКО ВЕЋЕ ОПШТИНЕ РУМА

 
Број: 06-4-5/2021-II		                                      	                               ПРЕДСЕДНИК                                                                      							
Дана:  26.01.2021. године                                                                 	              Слађан Манчић

